מכון תכלית

תכלית - המכון למדיניות ישראלית הוא מכון מחקר ישראלי המציג עצמו: "תַּכְלִית הוא מכון מחקר יישומי הפועל לחיזוק הדמוקרטיה הישראלית ומוסדותיה, ולחידוש האמנה האזרחית בין כל חלקי החברה הישראלית". 

== פעילות המכון ==
המכון פועל כעמותה שהוקמה בשנת 2021 על ידי עו"ד יניב כהן, העומד בראש המכון.<ref></ref> ראש המחקר במכון הוא ד"ר אלעד גיל, חתן פרס גורני למשפט ציבורי לחוקרים צעירים לשנת 2023.<ref></ref> בעלי תפקידים נוספים הם עו"ד אמי פלמור, חבר הכנסת לשעבר רועי פולקמן, פרופ' מורן ירחי, ועו"ד ד"ר אורי שרון, חבר פורום האקלים הישראלי. 

מטרתו המוצהרת של המכון היא הנעת תהליכים לשיפור וחיזוק הממשל, הכלכלה, הביטחון הלאומי והחברה באמצעות מחקר, קידום מדיניות ושיתוף פעולה עם גופי השלטון, האקדמיה והמשק.<ref name=":0"></ref> המכון מפרסם דו"חות, מחקרים וניירות עמדה<ref></ref> בנושאים שונים הקשורים לתחומי פעילותו. פעילות המכון מכוונת להתמודדות עם השפעת המשבר הפוליטי בישראל והמשבר הפנימי-אזרחי. מחקרי המכון נועדו לסייע למקבלי ההחלטות להתמודד עם האתגרים השונים, במטרה לחזק את השלטון ואת המערכות התומכות בו<ref> </ref><ref name=":0" />.

בשנת 2023 המכון לקח חלק בגיבוש מתווה הנשיא יצחק הרצוג לפתרון משבר הרפורמה המשפטית והשתתף בשיחות המשא ומתן שהתקיימו בבית הנשיא<ref name=":1"></ref>. המכון ניהל משא ומתן מול שר המשפטים יריב לוין ויו"ר ועדת החוקה, חוק ומשפט ח"כ שמחה רוטמן ופורום קהלת, וגיבש את אחת מהצעות הפשרה שהונחו על שולחן הנשיא<ref name=":1" />. בחודש מרץ 2023 השתתף המכון במשא ומתן חשאי בהשתתפות שרים ומשפטנים להשגת פשרה סביב חוקי הרפורמה המשפטית. הצדדים היו קרובים להסכמות אך היוזמה נגדעה בעקבות פיטורי שר הביטחון יואב גלנט.<ref></ref> פרופ' יניב רוזנאי לקח חלק מטעם המכון בניהול המשא ומתן, וכיועץ למשפט חוקתי בשיחות על הרפורמה המשפטית בבית הנשיא.<ref></ref> מחקרי מכון תכלית הוזכרו מספר פעמים בעתירות שהוגשו לבג"ץ בעניין הרפורמה המשפטית, ובנימוקי השופטים במענה לעתירות אלה.<ref></ref> 

מכון תכלית עורך סקרי דעת קהל ככלי תומך לתוכניות המחקר ולגיבוש מדיניות<ref name=":2"></ref>.

===כנסים===
* ועידת מקור ראשון ומכון תכלית לחברה וביטחון בשדרות: הכנס, שהתקיים תחת הכותרת "חברה וביטחון: פנינו לאן?", היה הראשון שנערך בשדרות אחרי מתקפת הפתע של חמאס ב-7 באוקטובר<ref name=":4"></ref> ועסק בהשפעת מלחמת חרבות ברזל על מדינת ישראל בהיבטים ביטחוניים, חברתיים וכלכליים<ref name=":5"></ref>. עם הדוברים בכנס נמנו השר בני גנץ,<ref>;</ref> ראש עיריית שדרות אלון דוידי ונשיא המדינה יצחק הרצוג.
* כנס: כללי המשחק של הדמוקרטיה הישראלית: התקיים בהמשך לעבודה שנעשתה על ידי חוקרים באוניברסיטת רייכמן ומכון תכלית, שפעלו בשיתוף סטודנטים מבית הספר לאודר לממשל במטרה למפות את אתגרי הדמוקרטיה הישראלית, להציע מפת דרכים ראשונית לפתרונם.<ref></ref> הכנס הפגיש מקבלי החלטות מהמגזר הציבורי, מומחים מהאקדמיה, וגורמים מן החברה האזרחית לשיח על האתגרים המלווים את מערכות השלטון של ישראל. בכנס נדונו סוגיית חוק יסוד: החקיקה בהשתתפות ח"כ שמחה רוטמן והשופט חנן מלצר, משך כהונת ראשי ממשלה בהשתתפות ח"כ אמיר אוחנה ועו"ד אליעד שרגא, ושינוי שיטת הממשל בהשתתפות ח"כ גלעד קריב והעיתונאי עמית סגל.

===תוכניות מחקר===
* יוזמת אחד העם: היא יוזמת חשיבה ומחקר שקמה כמענה לצורך הצפוי לשקם את ישראל ביום שאחרי מלחמת חרבות ברזל. צוות המחקר עוסק בגיבוש אסטרטגיית היציאה מעזה ביום שאחרי המלחמה, בחוק יסוד: החקיקה להסדרת מערכת היחסים בין רשויות השלטון; ברפורמות בכנסת, בממשלה ובשיטת הבחירות; ברפורמה לחידוש השירות הציבורי<ref></ref>; ובאסדרת פעילות המדיה החברתית.
* כללי המשחק של הדמוקרטיה הישראלית: תוכנית מחקר העוסקת בדרכים לפיתוח וקידום של מדיניות, חקיקה ושיח ציבורי המושתתים על ערכים לשמירת הדמוקרטיה הישראלית. מחקרי התכנית שימשו כרקע לדיונים שהתקיימו בבית הנשיא במהלך המשא ומתן על הרפורמה המשפטית. מחקר הבוחן את שיטת בחירת נשיאי הערכאות העליונות בעשרים מדינות דמוקרטיות, ומחקר הבוחן את השימוש בעילת הסבירות בפיקוח על מינויים ציבוריים באמצעות בחינת פסקי דין משני העשורים האחרונים עלה גם בדיונים בוועדת החוקה, חוק ומשפט של הכנסת.<ref></ref>
* אמנה חברתית בעידן דיגיטלי: מטרת התוכנית היא לזהות את הפערים החוקיים והרגולטוריים המעצימים את הסיכונים החברתיים הטמונים בעידן הדיגיטלי ולפתח כלי מדיניות וחקיקה שיביאו למזעור הסיכונים החברתיים ועיוותי השוק הקיימים בו. התכנית מקדמת גיבוש אמנה חברתית – רגולטורית חדשה, ככלי להתמודדות עם חסרונות המהפכה הטכנולוגית של העת הזו מבלי לפגוע ביתרונות שהיא נושאת אתה. פרסומי התכנית, בהם מחקר בשיתוף מרכז פדרמן לחקר הסייבר באוניברסיטה העברית<ref></ref> שימשו בסיס להמלצות הצוות המייעץ לשר התקשורת יועז הנדל בנושא האסדרה של פלטפורמות תוכן דיגיטליות, הידוע כוועדת הנדל.<ref></ref>
* חותם תכלית: תוכנית מחקר בשיתוף עמיתי מחקר מהאקדמיה ובהובלת עו"ד אמי פלמור, המציעה רפורמה מקיפה להתחדשות השירות הציבורי, הכוללת התייחסו להון האנושי בשירות הציבורי, לחיזוק סמכויות הניהול של משרדי הממשלה והבראת יחסי העבודה בין הדרג הנבחר והדרג הניהולי<ref name=":2" />.

== קישורים חיצוניים ==
* 
* 
* [https://www.gov.il/he/departments/publications/reports/14122022 דו"ח המלצות ועדת הנדל], דצמבר 2022
מפרסומי המכון:
* יעל סירקיס, ד"ר בל יוסף, [https://www.tachlith.org.il/post/appointment-of-the-president-of-the-supreme-judicial-court מינוי נשיא הערכאה השיפוטית העליונה - מבט השוואתי]. מכון תכלית, 2023.
* גיא אלזם, יעל סירקיס וד"ר אלעד גיל, [https://www.tachlith.org.il/post/עיון-השוואתי-במעורבות-נבחרי-ציבור-בבחירת-שופטים-לבתי-משפט-עליונים עיון השוואתי במעורבות נבחרי ציבור בבחירת שופטים לבתי משפט עליונים]. מכון תכלית, 2023.
* ד"ר טל מימרן וליאור וינשטיין, [https://www.tachlith.org.il/post/the-right-to-be-forgotten-4 נייר מדיניות הזכות להשכח]. מכון תכלית, 2023.
* ד"ר אלעד גיל, [https://www.tachlith.org.il/_files/ugd/d4d9e4_e8bd87c9e4e24b4991a4489dcffb963f.pdf מתווה חשיבה יישומי לאסדרת פלטפורמות דיגיטליות בישראל]. מכון תכלית ומרכז פדרמן, 2022.

== הערות שוליים ==

קטגוריה:ישראל: עמותות
תכלית